Datum: 4. 1. 20123

Zadeva: **Razpisi Evropske komisije za sofinanciranje projektov v okviru programa PRAVOSODJE v letu 2023**

Spoštovani!

Evropska komisija je v okviru programa Pravosodje objavila **razpise za sofinanciranje projektov na področju pravosodja in temeljnih pravic (nepovratna finančna sredstva)**. Večina projektov je lahko dolga do 24 mesecev (izjemoma lahko več) in mora imeti minimalno vrednost zahtevka za financiranje s strani EU v višini **najmanj 75.000 EUR oz. 100.000 EUR**, EU sofinanciranje pa je možno **v vrednosti do 90 %,** dejavnosti morajo zagotavljati dodano vrednost na ravni Evropske unije.

Namen programa Pravosodje je krepitev medsebojnega priznavanja in zaupanja med državami članicami EU. Program spodbuja pravosodno sodelovanje v civilnih in kazenskih zadevah, izobraževanja sodnikov, državnih tožilcev in drugih pravosodnih deležnikov; e-pravosodje in pomen pravic oseb, osumljenih ali obdolženih kaznivih dejanj in pravic žrtev kaznivih dejanj.

Na spletni strani Evropske komisije, portalu »*Funding & tender opportunities*«, so v okviru programa Pravosodje med drugim objavljeni **razpisi za nepovratna finančna sredstva**, namenjena

* podpori mednarodnim projektom **na področju izobraževanja in usposabljanja pravosodnih deležnikov s področja civilnega, kazenskega prava ali temeljnih pravic**.
* spodbujanju **pravosodnega sodelovanja v civilnih in kazenskih zadevah**,
* podpori mednarodnim projektom s področja **e-pravosodja in pravic žrtev kaznivih dejanj ter procesnih pravic oseb osumljenih ali obdolženih kaznivih dejanj** (zadevni razpis je bienalni - naslednje leto ga s tega področja ni pričakovati!)

V nadaljevanju navajamo povezave na posamezne razpise z izpostavljenimi roki za oddajo predlogov projektov ter dostop do dodatnih informacij:

|  |  |  |
| --- | --- | --- |
| **Razpis** | **Rok za oddajo predlogov projektov** | **Povezava za dostop do dodatnih informacij** |
| [**Call for proposals for action grants to support transnational projects on judicial training covering civil law, criminal law or fundamental rights (JUST-2023-JTRA)**](javascript:;) | 19. april 2023  (do 17.ure) | [Povezava](https://ec.europa.eu/info/funding-tenders/opportunities/portal/screen/opportunities/topic-details/just-2023-jtra;callCode=null;freeTextSearchKeyword=;matchWholeText=true;typeCodes=1,0;statusCodes=31094501,31094502;programmePeriod=2021%20-%202027;programCcm2Id=43252386;programDivisionCode=null;focusAreaCode=null;destinationGroup=null;missionGroup=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) do razpisa |
| [**Call for proposals for action grants to promote judicial cooperation in civil and criminal matters (JUST-2023-JCOO)**](javascript:;) | 20. april 2023  (do 17.ure) | [Povezava](https://ec.europa.eu/info/funding-tenders/opportunities/portal/screen/opportunities/topic-details/just-2023-jcoo;callCode=JUST-2023-JCOO;freeTextSearchKeyword=;matchWholeText=true;typeCodes=1;statusCodes=31094501,31094502,31094503;programmePeriod=null;programCcm2Id=null;programDivisionCode=null;focusAreaCode=null;destinationGroup=null;missionGroup=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=callTopicSearchTableState) do razpisa |
| [**Call for proposals for action grants to support transnational projects in the fields of e-Justice, victims’ rights and procedural rights (JUST-2023-JACC-EJUSTICE)**](javascript:;) | (*možnost prijave od 4. maja 2023*)  rok:  4. oktober 2023  (do 17.ure) | [Povezava do razpisa](https://ec.europa.eu/info/funding-tenders/opportunities/portal/screen/opportunities/topic-details/just-2023-jacc-ejustice;callCode=null;freeTextSearchKeyword=;matchWholeText=true;typeCodes=1,0;statusCodes=31094501,31094502;programmePeriod=2021%20-%202027;programCcm2Id=43252386;programDivisionCode=null;focusAreaCode=null;destinationGroup=null;missionGroup=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) |

Finančna sredstva Evropske unije so namenjena **nevladnim organizacijam, javnim institucijam in drugim organizacijam, ki se neprofitno ukvarjajo z navedenimi področji.**

Glavne vrste dejavnosti,ki se financirajo iz programa, so **ozaveščanje, usposabljanje, vzajemno učenje in izmenjava dobrih praks, analitične dejavnosti, študije, raziskave, evalvacije, razvijanje in vzdrževanje orodij informacijske in komunikacijske tehnologije ter orodij e-pravosodja in druge oblike projektov**.

Evropska komisija bo predvidoma 2. februarja 2023 dopoldne organizirala tudi **informativni dan** za predstavitev razpisov JTRA in JCOO. Priporočamo vpis/naročilo na [newsletter](https://ec.europa.eu/newsroom/just/user-subscriptions/1148/create), kar zagotavlja ažurno seznanitev z informacijami s področja programa Pravosodje kot tudi programa Državljani, enakost, pravice in vrednote (slednji program promovira in zagotavlja pomoč tudi [posebna kontaktna točka PiNA](https://www.pina.si/v-sloveniji-zacela-delovati-tocka-programa-cerv/)).

Kontaktni elektronski naslov Direktorata Evropske komisije za dodatne informacije v zvezi z razpisi v okviru programa Pravosodje: [EC-JUSTICE-PROGRAMME@ec.europa.eu](mailto:EC-JUSTICE-PROGRAMME@ec.europa.eu) .

Ob koncu vas prosimo za delitev informacij glede razpisov ter vam želimo uspešno prijavo projektov.